Sagvåg

Sagvåg er et tettsted i Stord kommune i Vestland. Tettstedet ligger sørvest i kommunen på øya Stord.

Sagvåg har lange tradisjoner som handelssted, båtbyggingssted og som havn. Av båtbyggingsstedene kan nevnes Ottesens Skipsbyggeri som var i kontinuerlig drift fra 1825 og frem til vår tid. Ferjen mellom Stord og Bømlo gikk helt til Trekantsambandet startet i 2001. Den siste ferja som gikk til og fra Sagvåg var MF «Ølen».

Sagvåg var i eldre tid kjent som Fuglesalt, men etter etableringen av et sagbruk ca. 1564, ble stedet kjent som Sagvåg.Brekke, Nils G.(red.): Kulturhistorisk Vegbok - Hordaland. Bergen 1993, s. 210

Sagvåg er ellers kjent for brass-band-orkesteret Sagvåg Musikklag.

Referanser

Kategori:Bosetninger i Stord
Kategori:Tettsteder i Vestland
Kategori:Tidligere fergesteder i Hordaland
Kategori:Artikler i sjøfart-prosjektet